PATVIRTINTA

Rokiškio rajono savivaldybės tarybos

2019 m. liepos 26 d. sprendimu Nr. TS-

**CENTRALIZUOTAI TEIKIAMŲ SUSKYSTINTŲ NAFTOS DUJŲ (ŠILDYMUI IR KARŠTAM VANDENIUI RUOŠTI) KAINOMS MAŽINTI KAVOLIŠKIO, KONSTANTINAVOS KAIMŲ IR OBELIŲ MIESTO GYVENTOJAMS,**

**SUBSIDIJAVIMO METODIKA**

* + - 1. Subsidijavimo metodika parengta dėl dujų (šildymui ir karštam vandeniui ruošti) kainų sumažinimo Kavoliškio, Konstantinavos kaimų ir Obelių miesto gyventojams, skaičiuojant subsidijas šilumos tiekėjui, centralizuotai tiekiančiam suskystintas naftos dujas.
      2. Subsidija skaičiuojama tiekėjams, kurių kainos (su PVM) patvirtintos valstybinėje kainų ir energetikos komisijoje (VKEK).
      3. Pastovios dalies subsidija - tai skirtumas tarp pastoviosios dalies kainos (su PVM) tiekėjo, tiekiančio dujas Kavoliškio, Konstantinavos kaimų ir Obelių miesto gyventojams, su tiekėjo, tiekiančio suskystintas dujas Rokiškio miesto vartotojams, pastoviosios dalies kaina (su PVM).

*Pavyzdys*

|  |  |  |  |  |
| --- | --- | --- | --- | --- |
| Tiekėjo pastoviosios dalies kaina su PVM, Eur/mėn. | Tiekėjo, tiekiančio suskystintas dujas Rokiškio miesto vartotojams, pastoviosios dalies kaina (su PVM), Eur/mėn. | Skirtumas, Eur/mėn. | Abonentų skaičius, vnt. | Subsidijos suma, Eur/mėn |
| 1 | 2 | 3 | 4 | 5 |
| 11,62 | 4,04 | 7,58 | 282 | 2138 |

* + - 1. Kintamosios dalies subsidija - tai tiekėjo, tiekiančio dujas (dujų kiekis perskaičiuojamas į kWh), Kavoliškio, Konstantinavos kaimų ir Obelių miesto gyventojams, **1 kWh kainos skirtumas** su tiekėjo, tiekiančio šilumos energiją Rokiškio miesto vartotojams, kiekvieno mėnesio **1 kWh šilumos kaina**.
      2. Kintamosios dalies subsidijos sumą mėnesiui pasibaigus Tiekėjas paskaičiuoja sunaudotam dujų kiekiui per mėnesį, išskyrus visų abonentų vidutinį kiekį vienam abonentui maistui ruošti (1,5 kub. m.).

*Pavyzdys (2 variantai)*

|  |  |  |  |  |  |  |  |
| --- | --- | --- | --- | --- | --- | --- | --- |
| Suvartotas dujų kiekis/mėn.  kub. m./mėn. | Dujų kiekis maisto ruošimui (Pvz. 282 abonentai x1,5 kub. m.) kub. m. | Dujų kiekis šildymui ir karštam vandeniui), kub. m. | Šilumos kiekis, kWh  (4577x30) | Tiekėjo kaina, Eur/ kWh | Tiekėjo, tiekiančio šilumos energiją Rokiškio miesto vartotojams, kaina, Eur/kWh | Skirtumas šilumos kainos už Eur/ kWh. | Subsidijos suma Eur/mėn.  (4x7) |
| 1 | 2 | 3 | 4 | 5 | 6 | 7 | 8 |
| 5000 | 423 | 4577 | 137310 | 0,0687 | 0,0636 | 0,0051 | 700,28 |
| 5000 | 423 | 4577 | 137310 | 0,0687 | 0,0456 | 0,0231 | 3171,86 |

.

* + - 1. Abonentas, už sunaudotą dujų kiekį maistui ruošti - 1,5 kub. m., moka tiekėjo nustatytą kainą. Gyventojams už dujas (šilumai ir karštam vandeniui ruošti) bus skaičiuojama ne didesnė kaina, negu skaičiuojama Rokiškio rajono gyventojams, vartojantiems šilumą patalpoms šildyti ir karštam vandeniui ruošti iš AB „Panevėžio energija“ Rokiškio šilumos tinklų rajono.
      2. Šilumos tiekėjai subsidijas skaičiuoja nuo Rokiškio rajono savivaldybės administracijos direktoriaus įsakymo „Dėl šildymo sezono pradžios” įsigaliojimo iki įsakymo „Dėl šildymo sezono baigimo” įsigaliojimo.
      3. Rajono savivaldybės administracija sudaro atsiskaitymo sutartį su tiekėju, tiekiančiu dujas Kavoliškio, Konstantinavos kaimų ir Obelių miesto gyventojams.
      4. Kai Statybos ir infrastruktūros plėtros skyrius, kuris yra subsidijų asignavimų valdytojas, patvirtina tiekėjo pateiktas sąskaitas – faktūras dėl subsidijavimo, Centralizuotos buhalterijos skyrius subsidijų sumas perveda į dujų tiekėjo atsiskaitomąją sąskaitą banke.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_